July 23, 2009 gi khwairamband keithel gi tamthiba thoudokki matangda Manipur gi CM na phongdokkhiba wafam Apunba lup na akanba ma-ongda condemn toubaga loinaa Apunba lup na talliba demand phangdrifaoba makhal makha kayagi khongjang kaya changsinkhigani amadi Apunba lup ki khongjang da meeyamna mapung phana mateng pangbinaba appeal toujari.
 Thoudok asigi matangda Manipur gi CM na Assembly da pikhiba warol asi SI amana SP da piraklaga amuk DGP na amuk pirakpa report ta yumpham oiraga pikhiba report adu Tehelka na lalle haina taklakkhraba matunda SI ama yaona police personal 6 thabaktagi suspend toure haina laothokkhiba asi police personal 6 pu balligi hameng oihanbani makhoigi mathakta leiriba daita leiraba police officer singbuna kankhatlaga thambagi maram karino amadi report adu daita leiba police officersing aduna kadaifaoba chumbage thidoktana pikhatlakpa report ta yumpham oiraga laothokkhibagidamak police officer sing karigi dandi piroidouribano aduga aranba report adubu chumme khanna thamliba ikaiba khangdaba meeyamgi apambagi mayokta leiriba CM na ikaiba khangdaba makhei pham konduna leibagi maram karino haibasi hangningi?  Kasmir da rape case ta chennei haibagidamak maral leire haina laothokpasu leitriba CM resign toukhre amadi India gi maming leiraba Minister kaya case amada chennei haibaga fam thadoknakhre adubu ikaiba khangdaba Manipur CM di houjikfaoba fam konduna leiriba asi ikaiba khangdabagini.
 Assembly da leibakki luchingba amana meeyambu kariga lanna uhallibano aduga Mizoram gi wapham karigino pusallaklibano?  Apunba lup ki luchingbasing phabana amadi tannabana waroisin purakpa ngomloi.  Manipur da gun culture ama laklibasi Manipur gi CM na khwaidagi chaoba daita ama lou-i hairoidabagi maram leite khanjei.  Pham thadokke haidadana otlei-parei touduna leibagi mathou tade ningsingba yai Manipur da fam konduna leiba kaya choukridagi chingthokkhibagi wari singbulsing.
 Apunba lup na curfew recognize toude, karigumba makhal amatagi enquiry mathou tade police personal khara suspend toubana meeyamgi ihou namthrani khanba yaroi, micham meeyamdagi peisa munbagi heinabi leiraba police commando sing CM na kankhatlaga thamliba karigino.  Apunba lup na eikhoigi yeknaba, meeyamgi apambagi mayokta leiba kanano munna khangi aduga houjik faoba suspend toure hairiba police personal karigi formal oina order thoktuna laothoktribano, machin thouba Manipur CM, action lounida haiba thabaktadi onthoktaba asinasu suspend toure hairaga laothoktana thamgadoubara.
 Manipur gi CM na Assembly da thamkhiba warol “hatpa nattana upai leite” haiba wafam print amasung electronic media singda phongkhibabu haikhiba leite haibasi Manipur gi print amasung electronic media khudingmak CM na machin menkhrabara?  Aduga print amasung electronic media sing henjinna pao fongbagidamak govt.  karigi action loukhattribano haibasi hangningai oidabara.  Rule of law gi matung inna thabak tou-i hairiba asi kadaifaoba tourabage ngamna-ngamnaba pangang ngangba Manipur gi CM oire.  Tehelka na puthorakliba asiga mannana Manipur Assembly da DIPR na record toukhiba video adu amuk yenglagadi aniraksuba oina choppa nangloidara madusu ikaiba khangdradi chopte haina lougadouribara?
 Houjik Apunba lup ki khongjang hanba leitana chathabaga loinana maram chadana curfew thamba meeyamna thugaiduna akanba khongjang kaya changsingani.  Meeyam thokpiraktuna Apunba lup na changsinlakliba khongjangsing mapungfana saruk yabinaba haijari.
 Apunba lup na changsilliba khongjang asida tongan-tonganba lupsing chingmising gi orgn kayana solidarity pirakpabu taramna okli amadi chingda IRB, Commando thamba yaroi haina irang laklibasi ngasigi motlaba meeyamna tukatcharaba sifai sing gi thou-ongnani haibasi thoudok asina takle.
 Apunba lup na makha tana khongjang changsillakliba asi hayeng tang 7 August faoba curfew thugaibaga loinana meira rally chatkhigani amadi meeyam thokpiraktuna saruk yabinaba haijari.
 This PR was webcasted on August 06th 2009 .
 * Comments posted by users in this discussion thread and other parts of this site are opinions of the individuals posting them (whose user ID is displayed alongside) and not the views of e-pao. net.  We strongly recommend that users exercise responsibility, sensitivity and caution over language while writing your opinions which will be seen and read by other users.  Please read a complete Guideline on using comments on this website. 